CELEX: 62005TJ0221
Language: da
Date: 2008-07-08
Title: Dom afsagt af Retten i Første Instans (Tredje Afdeling) den 8. juli 2008.#Huvis Corp. mod Rådet for Den Europæiske Union.#Dumping - import af korte syntetiske fibre af polyester med oprindelse i Republikken Korea - forordning om afslutning af en interimsundersøgelse - anvendelse af en metode, som adskiller sig fra den, som blev anvendt ved den oprindelige undersøgelse - behov for en ændring af omstændighederne - anmodning om justering ud fra kreditomkostninger - betalingsfrister - bevisbyrde - princip om god forvaltningsskik - artikel 2, stk. 10, litra b) og g), og artikel 11, stk. 9, i forordning (EF) nr. 384/96.#Sag T-221/05.

Rettens dom (Tredje Afdeling) af 8. juli 2008 – Huvis mod Rådet
      (Sag T-221/05)
      »Dumping – import af korte syntetiske fibre af polyester med oprindelse i Republikken Korea – forordning om afslutning af en interimsundersøgelse – anvendelse af en metode, som adskiller sig fra den, som blev anvendt ved den oprindelige undersøgelse – behov for en ændring af omstændighederne – anmodning om justering ud fra kreditomkostninger – betalingsfrister – bevisbyrde – princip om god forvaltningsskik – artikel 2, stk. 10, litra b) og g), og artikel 11, stk. 9, i forordning (EF) nr. 384/96«
      1.                     Fælles handelspolitik – beskyttelse mod dumping – fornyet undersøgelse – ændring af metoden for beregning af størrelsen af
            den justering, der foretages for importafgifter og indirekte skatter (Rådets forordning nr. 384/96, art. 2, stk. 10, art. 11,
            stk. 9, og art. 17) (jf. præmis 39, 41, 42, 48-51, 55 og 60)
      2.                     Fælles handelspolitik – beskyttelse mod dumping – dumpingmargen – anmodning om justering baseret på artikel 2, stk. 10, litra
            g), i forordning nr. 384/96 – bevisbyrde [Den Europæiske Unions charter om grundlæggende rettigheder, art. 41; aftale om gennemførelse
            af artikel VI i den almindelige overenskomst om told og udenrigshandel »antidumpingaftalen« fra 1994, art. 2, stk. 4; Rådets
            forordning nr. 384/96, art. 2, stk. 10, litra g)] (jf. præmis 71-78, 82, 92 og 98-101)
      Angående 
      
         
               Dels en påstand om annullation af artikel 2 i Rådets forordning (EF) nr. 428/2005 af 10. marts 2005 om indførelse af en endelig
                  antidumpingtold på importen af korte syntetiske fibre af polyester med oprindelse i Folkerepublikken Kina og Saudi-Arabien,
                  om ændring af Rådets forordning (EF) nr. 2852/2000 om indførelse af en endelig antidumpingtold på importen af korte syntetiske
                  fibre af polyester med oprindelse i Republikken Korea og om afslutning af antidumpingproceduren vedrørende importen af sådanne
                  varer med oprindelse i Taiwan (EUT L 71, s. 1), dels en påstand i henhold til artikel 241 EF, med henblik på at det erklæres,
                  at bestemmelserne i Rådets forordning (EF) nr. 384/96 af 22. december 1995 om beskyttelse mod dumpingimport fra lande, der
                  ikke er medlemmer af Det Europæiske Fællesskab (EFT 1996 L 56, s. 1), ikke finder anvendelse, for så vidt som de støtter de
                  anfægtede konklusioner i forordning nr. 428/2005.
               
            Konklusion 
      
         
                  1)
               
               
                  
               
               
                  	Artikel 2 i Rådets forordning (EF) nr. 428/2005 af 10. marts 2005 om indførelse af en endelig antidumpingtold på importen
                     af korte syntetiske fibre af polyester med oprindelse i Folkerepublikken Kina og Saudi-Arabien, om ændring af Rådets forordning
                     (EF) nr. 2852/2000 om indførelse af en endelig antidumpingtold på importen af korte syntetiske fibre af polyester med oprindelse
                     i Republikken Korea og om afslutning af antidumpingproceduren vedrørende importen af sådanne varer med oprindelse i Taiwan
                     annulleres, for så vidt som den antidumpingtold, der er fastsat for eksport til De Europæiske Fællesskaber af varer, som er
                     fremstillet og udført af Huvis Corp., overstiger den told, som ville være blevet pålagt, såfremt der var foretaget en justering
                     af den normale værdi som følge af importafgifter og indirekte skatter ved anvendelse af »inputmetoden«, som blev benyttet
                     i den oprindelige undersøgelse.
                  
               
            
         
                  2)
               
               
                  
               
               
                  	I øvrigt frifindes Rådet for Den Europæiske Union.
               
            
         
                  3)
               
               
                  
               
               
                  	Rådet bærer sine egne omkostninger og betaler 70% af de af Huvis Corp. afholdte omkostninger.
               
            
         
                  4)
               
               
                  
               
               
                  	Kommissionen for De Europæiske Fællesskaber bærer sine egne omkostninger.